|  |  |
| --- | --- |
| **DATUM POHODA**  čas in kraj odhoda | Sobota, 17. 3. 2018, ob 8.uri  Avtobusna postaja Velenje |
| **LEPI ČEVELJC**  **DRAGOV DOM NA HOMU (605m)** | |
| PREDVIDENI POVRATEK: | do 14. ure |
| VRSTA PREVOZA | posebni avtobus |
| CENA | avtobusni prevoz |
| ZAHTEVNOST: | Lahka, nezahtevna pot |
| OPREMA: | Planinska obutev, topla oblačila |
| VREME: | V primeru slabe vremenske napovedi, se izlet prestavi za 14 dni. O odpovedi boste obveščeni najkasneje do petka, 16. 3. 2018 |
| POTREBNI DOKUMENTI: | Dnevnik Mladega planinca, plačana planinska članarina za leto 2018 |
| MALICA IN PIJAČA: | Iz nahrbtnika, možnost nakupa hrane in pijače v koči na Homu. |
| **PODATKI O HRIBU IN KOČI**  Dom stoji na razglednem hribu Hom nad Savinjsko dolino zraven cerkve sv. Magdalene, ki je v osnovi iz druge polovice 14. stoletja. PD Zabukovica je uredilo planinsko postojanko v nekdanji mežnariji, ki jo je temeljito adaptiralo. Dom so odprli 17. septembra 1967. Poimenovan je po Dragu Ocvirku, takrat enem najstarejših in najbolj požrtvovalnih članov PD Zabukovica, ki je vseskozi podpiral gradnjo postojanke in opravil ogromno prostovoljnega dela.  **OPIS POTI:**  Z avtobusom se bomo odpeljali mimo Griž proti Šeščam. Pri odcepu poti za naselje Brezovnik bomo izstopili iz avtobusa in se peš podali po asfaltirani cesti mimo kapelice, kjer se pot strmo vzpne in pelje mimo ograde s konji do gozda. Tu bomo zavili desno in se po gozdni poti počasi vzpenjali proti vrhu. V koči se bomo lahko pogreli in se okrepčali. Pred kočo je tudi nekaj igral, predvsem pa je s Homa čudovit razgled.  **Na vzhodni strani** so nad Savinjsko dolino vzpetine severnega dela Posavskega hribovja; v bližini se dviga Bukovica, pred njo sta naselji Griže in Migojnice, za njo pa proti Posavskemu hribovju Zabukovško-Libojska kadunja, kjer so do leta 1966 kopali rjavi premog.  **Proti severovzhodu** vidimo Celjsko kotlino, Konjiško goro in Boč, na vzhodu pa tudi Donačko goro; na jugovzhodu se lepo vidi Malič, s stolpom RTV; na južni strani so gozdnata pobočja Gozdnika, Kamnika in Mrzlice.  **Na zahodni strani** je hribovit svet severnega dela Posavskega hribovja z Golavo v ospredju, na njeni desni pa vidimo Savinjsko dolino proti Preboldu, Braslovčam in Polzeli, Goro Oljko, Dobrovlje in Golte.  **Proti severu** se za Savinjsko dolino s Šempetrom in Žalcem razteza Ponikevska planota, za njo pa se dvigajo Paški Kozjak, Uršlja gora in Pohorje, zadaj pa se kaže tudi Golica. | |
| PRIJAVA IN INFORMACIJE: | Prijavite se na do srede, 14.3.2018 |
| OPOZORILO: | Udeleženec je dolžan upoštevati navodila in odločitve vodnika. |

Želimo vam varen korak in veliko užitkov!